Magyarország hat kihagyott verseny után 2005-ben vett részt újra. Ekkor a NOX együttes nyerte meg a hazai előválogatót „Forogj, világ!” című dalukkal. A következő évben pénzügyi okok miatt nem vett részt Magyarország, majd 2007-ben Rúzsa Magdi a Megasztár harmadik szériájának győztese indult a versenyen, Helsinkiben. „Unsubstantial Blues” című szerzeményével. Ő a Fonogram díjátadó felfedezettjeként nyerte el a képviseleti jogot. 2008-ban Csézy utazott a megmérettetésre. Ekkor ismét rendeztek nemzeti döntőt, melyen 15 dal versengett a Belgrádba szóló jegyért. 2009-ben botrányokkal övezve ugyan, de a Magyar Televízió jelöltje Ádok Zoli „Dance with Me” című dala volt. A 2010-es Eurovíziós Dalfesztiválon való szerepléstől visszaléptek. Az Magyar Televízió egy év kihagyás után úgy döntött, hogy részt vesz a 2011-es düsseldorfi megmérettetésen, ahol a 2009-es dalkiválasztáshoz hasonlóan egy belső zsűri döntése alapján Wolf Kati képviselte Magyarországot.